Lil Ħabibi G. Aquilina li jgħożżni. Qam bi tbatija u twieżen fuq il-ħatar, u medd riġlejh bil-ħarsa ċassa mriegħda, talit is-siġra tal-misraħ biex jinsatar mill-wiċċ tad-dinja u jarġa' jmur' bil-qiegħda. Minn fejn biebu sas-siġra għal fil-għaxija iqis il-mixja, u minn saqajh iż-żrara ikeċċi b'dak il-ħatar: fix-xjuħija ta' kull xewqa riġlejh m'għadux bi firara isuq bil-ġwienati ta' l-Imħabba Ħieles, bin-nar ta' l-Għira li trid tisboq l-għadu. Qalbu l-lum battlet mill-frugħat it-tlieles, għajnejh għajew mill-bogħod l-hena jistàdu … Malli tad-dlamijiet toqrob is-siegħa, bħal dell ta' żmienhom ix-xwejħiiet nissieġa għaddej jarawh, u jiftakruh: kien xbieha ta' ġmiel u saħiħa, u fosthom kien ħuġġieġa. U jiftakruh; hu' biss baqa' tifkira ; tfajjel għafrid itir mar-riħi fuq bhejjem, jarta' l-itqal Salib tal-Ġimgħa l-Kbira, ċangun fuq dahru fu l-aqwa tgħabi dejjem. Jidħol u jfieraq: dejjem hu fi ġlieda; id-dehra tiegħu lil kull aħrax tbażża'. Issa qiegħed hemm; u siket għal għarrieda il-għabex taħt siġra minn kull werqa mnażżgħa,.. Bħal weraq niexef mill-irjieħ imwaqqa', biial dgħajsa mkissra mill-mewġiet fuq plajja, issa qiegħed hemm : jistenna l-aħħar daqqa tar-riefnu l-kbir ji taħisdu minn dil-ħajja. CREMONA, 7 ta' Diċembru, 1933,